ประกาศคณะกรรมการกำกับการซื้อขายสินค้าเกษตรล่วงหน้า ที่ กธ 1/2548 เรื่อง การให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า (ฉบับที่ 2) 

ประกาศคณะกรรมการกำกับการซื้อขายสินค้าเกษตรล่วงหน้า
ประกาศคณะกรรมการกำกับการซื้อขายสินค้าเกษตรล่วงหน้า
ที่
กธ ๑/๒๕๔๘
เรื่อง
การให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า
(ฉบับที่
๒)[๑]
 

อาศัยอำนาจตามความในมาตรา ๗ (๑๑) และมาตรา ๓๘
วรรคสามแห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศ
ดังต่อไปนี้

ข้อ ๑
ให้ยกเลิกนิยาม ผู้ประกอบธุรกิจการซื้อขายล่วงหน้า
ในข้อ ๑ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กธ ๑/๒๕๔๗
เรื่อง การให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า ลงวันที่
๒๐ กรกฎาคม ๒๕๔๗ และให้ใช้ความต่อไปนี้แทน
ผู้ประกอบธุรกิจการซื้อขายล่วงหน้า
หมายความว่า ผู้ได้รับใบอนุญาตประกอบธุรกิจการซื้อขายล่วงหน้าดังต่อไปนี้
(๑)
ผู้ได้รับใบอนุญาตประกอบธุรกิจการซื้อขายล่วงหน้า
ประเภทผู้ค้าล่วงหน้าเฉพาะที่เป็นสมาชิกสำนักหักบัญชีตามข้อบังคับคณะกรรมการตลาดของตลาดสินค้าเกษตรล่วงหน้าแห่งประเทศไทย
ว่าด้วย หลักเกณฑ์ วิธีการและเงื่อนไขเกี่ยวกับประเภท คุณสมบัติ สิทธิและหน้าที่
การลงโทษและการพ้นจากการเป็นสมาชิกสำนักหักบัญชี
(๒)
ผู้ได้รับใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า

ข้อ ๒
ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไป


ประกาศ
ณ วันที่ ๒๔ พฤษภาคม พ.ศ. ๒๕๔๘
ทนง
พิทยะ
รัฐมนตรีว่าการกระทรวงพาณิชย์
ประธานกรรมการกำกับการซื้อขายสินค้าเกษตรล่วงหน้า




















ปริยานุช/ผู้จัดทำ
๑๐ มิถุนายน
๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๕๘/๒ มิถุนายน ๒๕๕๒